I

Básne III

Veronika Lenk

Stena

Už existuje medzi

Zbúrajme ju!

Roztopme!

Partnerským dychom

Zbližujúcim pohľadom

Horúcim dotykom

Nestavajme!

Aby sme nemuseli rúcať

Život je chladný o sebe

Chladnejší nebude

Robme zmyselné veci

Žime!

A nechajme žiť

Ľudskú blízkosť…

Údolie z popola

Žeravá láva

Sú slová

Spaľujúca

Zraňujúca

Pohlcujúca

Ľudskú krehkosť

Zostáva po nej

Spálenisko

Ľudských citov

Ľudských snov

Smutné

A trúchlivé

Údolie z popola

Naše túžby

Túžba po kráse

Túžba po láske

Túžba po úspechu

Túžba odpovedať otázke

Ktorá sa dopýtava zmyslu

Túžba po harmónii

Túžba po pokoji

Túžba po šťastí

Po rodinnom živote

Túžba po slobode

Túžba po mieri

Túžba po ľudskosti

Túžba po jednote

Jedna túžba

Schúlená v tmavom kúte

Zostala mlčať

Bola to túžba Života

Túžba nechať vysloviť

Aj JEHO priania…

Veronika Lenk

študentka filozofie

Filozofická fakulta Trnavskej univerzity

Hornopotočná 23

918 43 Trnava